CELEX: 62015TN0533
Language: da
Date: 2015-09-11 00:00:00
Title: Sag T-533/15: Sag anlagt den 11. september 2015 — Korea National Insurance Corporation Zweigniederlassung Deutschland m.fl. mod Rådet og Kommissionen

16.11.2015   
            
            
               DA
            
            
               Den Europæiske Unions Tidende
            
            
               C 381/49
            
         Sag anlagt den 11. september 2015 — Korea National Insurance Corporation Zweigniederlassung Deutschland m.fl. mod Rådet og Kommissionen
   (Sag T-533/15)
   (2015/C 381/60)
   Processprog: engelsk
   
      Parter
   
   
      Sagsøgere: Korea National Insurance Corporation Zweigniederlassung Deutschland (Hamburg, Tyskland), Kim Il Su (Pyongyang, Republikken Korea), Kang Song Sam (Hamburg), Choe Chun Sik (Pyongyang), Sin Kyu Nam (Pyongyang), Pak Chun San (Pyongyang), So Tong Myong (Pyongyang) (ved barristers M. Lester og S. Midwinter, og solicitors T. Brentnall og A. Stevenson)
   
      Sagsøgte: Europa-Kommissionen og Rådet for Den Europæiske Union
   
      Sagsøgernes påstande
   
   
               —
            
            
               Rådets afgørelse (FUSP) 2015/1066 af 2. juli 2015 om ændring af afgørelse 2013/183/FUSP om restriktive foranstaltninger over for Den Demokratiske Folkerepublik Korea (EUT L 174, s. 25) og Kommissionens gennemførelsesforordning (EU) 2015/1062 af 2. juli 2015 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea (EUT L 174, s. 16) annulleres, for så vidt som disse foranstaltninger opfører sagsøgerne i bilag V.
            
         
               —
            
            
               Europa-Kommissionen og Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om, at sagsøgte ikke har givet en behørig og tilstrækkelig begrundelse for at opføre sagsøgerne på listen.
            
         
               2.
            
            
               Andet anbringende om, at sagsøgte har begået en åbenbar fejl ved at anse, at nogen af kriterierne for opførelse på listen i de anfægtede foranstaltninger var opfyldt i sagsøgernes tilfælde, idet der ikke foreligger noget faktuelt grundlag for deres opførelse.
            
         
               3.
            
            
               Tredje anbringende om, at sagsøgte har tilsidesat databeskyttelsesprincipperne.
            
         
               4.
            
            
               Fjerde anbringende om, at sagsøgte ubegrundet og uforholdsmæssigt har tilsidesat sagsøgernes grundlæggende rettigheder, herunder deres ret til beskyttelse af ejendom, forretning og omdømme.